Speak Now (Taylor’s Version)

Speak Now (Taylor’s Version) on yhdysvaltalaisen laulaja-lauluntekijän Taylor Swiftin albumi, joka jukaistiin 7. heinäkuuta 2023. Albumi on uudelleen levytetty versio Swiftin vuoden 2010 albumista Speak Now. Swift levytti uudelleen vanhaa tuotantoaan levytysten oikeuksiin ja omistajuuteen liittyvän kiistan takia. Albumi sisältää kuusi aiemmin julkaisematonta kappaletta. Albumi nousi Yhdysvalloissa Billboard 200 -albumilistan ykköseksi. Suomessa se oli listasijalla 6.

Taustaa
Alkuperäinen albumi

Swiftin alkuperäinen albumi Speak Now julkaistiin vuonna 2010 Swiftin ollessa 20-vuotias. Swift sävelsi kaikki levyn kappaleet yksin (lukuun ottamatta yhtä deluxe-version bonusraitaa). Swiftin kaksi edellistä albumia olivat olleet enimmäkseen countrymusiikkia. Speak Now -albumilla oli aiempaa enemmän vaikutetteita pop - ja pop rock -musiikista.[https://web.archive.org/web/20210830042922/http://www.bbc.co.uk/music/reviews/gzx2/ BBC 2010, webarchive.com viitattu 7.7.2023 Albumi on enimmäkseen omaelämäkerrallinen. Swift on kuvaillut kappaleita viesteiksi tietyille ihmisille. Kappaleiden sanoituksissa käsitellään muun muassa rakkautta ja eroa. Julkistaessaan albumin uuden version hän kirjoitti sen kertovan siitä, että kasvamisesta, epäonnistumisesta ja selviytymisestä. People 5. kesäkuuta 2023

Albumi myi Yhdysvalloissa yli miljoona kappaletta viikossa. Single ”Mine” nousi Billboard Hot 100 -singlelistan sijalle 2 ja ”Back to December” sijalle 5. Albumin kaupallinen menestys jäi kuitenkin vaatimattomammaksi kuin edellisen albumin Fearless, joka on myynyt Yhdysvalloissa timanttilevyn verran. 

Speak Now -albumi on voittanut useita palkintoja. Albumin kappale "Mean" voitti kaksi Grammy-palkintoa. 

Uudelleen levytetyt albumit
Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia. Swiftin entinen levy-yhtiö Big Machine myi nauhoitusten oikeudet musiikkimanageri ja liikemies Scooter Braunille ja yhtiö Ithaca Holdingsille vuonna 2019. Swift ei hyväksynyt kauppaa, koska hänelle ei annettu mahdollisuutta ostaa oikeuksia itse ja hän oli huonoissa väleissä Braunin kanssa. Hän julkaisi ensimmäiset uudelleet levytetyt albumit Fearless (Taylor's Version) ja Red (Taylor's Version) vuonna 2021. Molemmat menestyivät hyvin kaupallisesti. Red (Taylor's Version) myi yli miljoona kopiota ensimmäisellä viikolla ja sen promosingle ”All Too Well (Taylor's Version)” nousi Billboard Hot 100 -listan kärkeen. Toukokuussa 2023 Swift ilmoitti konsertissaan, että seuraava uudelleen levytetty albumi on Speak Now.

Swiftin uudelleen levytettyjen albumien suosio on vaikuttanut musiikkiteollisuuteen. Swiftin oma levy-yhtiö Universal Music Group pidensi uusien artistien sopimuksissa aikaa, jonka aikana kappaleita ei saa levyttää uudelleen ilman lupaa. Toisaalta artisteille maksetaan isompia tekijänoikeuskorvauksia. Laulaja Olivia Rodrigo neuvotteli itselleen oikeudet levytysten master-nauhoihin kiinnitettyään huomiota Swiftin tapaukseen. Journalistit ovat sanoneet projektin lisänneen tietoisuutta ja keskustelua artistien oikeuksista.

Tuotanto
Swift on kirjoittanut yksin kaikki Speak Now (Taylor's Version) -albumin kappaleet. Alkuperäisen albumin deluxe-painoksen bonuskappale ”If This Was a Movie”, jonka hän kirjoitti Martin Johnsonin kanssa, jätettiin pois uudelta versiolta. ”If This Was a Movie” -kappaleen uusi versio julkaistiin erikseen maaliskuussa 2023.

Albumin tuottajana toimivat Swift ja Christopher Rowe. Swiftin pitkäaikaiset yhteistyökumppanit Aaron Dessner ja Jack Antonoff ovat tuottaneet Swiftin kanssa muutamia aiemmin julkaisemattomia kappaleita. Fall Out Boy -yhtye ja Paramore-yhtyeen Hayley Williams vierailevat aiemmin julkaisemattomilla kappaleilla. Swift on kutsunut aiemmin julkaisemattomia kappaleita nimellä ”vault tracks” eli ”kappaleet holvista”. Ne on merkitty myös kappalelistaan lisänimellä ”From the Vault”. Musiikin tuotanto on enimmäkseen samantyylistä kuin alkuperäisellä albumilla. Swift muutti kuitenkin hieman kappaleen ”Better Than Revenge” sanoituksia, koska alkuperäisiä sanoja pidettiin misogynistisinä.

Markkinointi ja julkaisu
Swift vihjasi albumin julkaisusta Midnights-albuminsa kappaleen ”Bejeweled”-musiikkivideolla lokakuussa 2022. Video sisälsi paljon viittauksia Speak Now -albumiin. Hän ilmoitti albumin julkaisusta virallisesti The Eras Tour -kiertueen Nashvillen konsertissa 5. toukokuuta 2023. Albumin julkaisusta ilmoitettiin samana iltana Swiftin sosiaalisen median kanavilla. Hän esitti albumin kappaleita The Eras Tour -kiertueen vaihtuvien kappaleiden osiossa ennen albumin julkaisua ja lisäsi Speak Now -albumin kappaleen ”Long Live” konsertin vakituiseen settilistaan ilmestymispäivänä. Albumi ilmestyi 7. heinäkuuta. Swift julkaisi lisäksi nettisivullaan digitaalisen deluxe-version, jossa on mukana kaksi kahden kappaleen liveversiot The Eras Tour -kiertueelta. Deluxe-versio oli myynnissä vain rajoitetun ajan.

Swift ohjasi musiikkivideon aiemmin julkaisemattomalle kappaleelle ”I Can See You”. Videossa esiintyvät hänen lisäkseen alkuperäisen albumin singlen ”Mean” videolla esiintyneet Joey King ja Presley Cash sekä näyttelijä Taylor Lautner, jonka kanssa Swift oli seurustellut ennen alkuperäisen albumin julkaisua vuonna 2009. Video näytettiin ensimmäisen kerran konsertissa albumin julkaisupäivänä 7. heinäkuuta näyttelijöiden ollessa läsnä. Video julkaistiin tämän jälkeen internetissä. Video kuvaa ryöstökeikkaa. Videolla on mukana kyltti ”1989 TV” ja muita viitteitä, jotka vihjasivat Swiftin seuraavan julkaisun olevan uusi versio albumista 1989.

Kaupallinen menestys
Albumi nousi Yhdysvalloissa Billboard 200 -albumilistan ykköseksi. Kaikki albumin kappaleet nousivat singlelistalle albumin ilmestymisviikolla, kappale ”I Can See You” sijalle 5. Albumi oli listaykkösenä myös muun muassa Britanniassa, Australiassa, Uudessa-Seelannissa, Espanjassa ja Ruotsissa. Suomessa albumi nousi listan sijalle 6. Fyysisten albumien listalla se oli sijalla 2.

Albumi on myynyt platinaa Australiassa ja Uudessa-Seelannissa.   Se on saanut kultalevyn sertifikaatin Britanniassa, Espanjassa, Puolassa ja Tanskassa.  

Kappaleet

Listasijoitukset
Viikottaiset listat
2023ListaKorkeinsijoitus Alankomaat (Album Top 100)1 Argentiina (Capif)1 Australia (ARIA Charts)1 Belgia, Flanderi (Ultratop)1 Belgia, Vallonia (Ultratop)2 Espanja (PROMUSICAE) 1 Irlanti (IRMA) Official Irish Albums Chart 14 July 2023 - 20 July 2023] Official Charts, 14.7.2023. Viitattu 21.8.2024.1 Islanti (Tónlistinn) Plötutíðindi, 7/2023. Viitattu 21.8.2024. (islanniksi)3 Iso-Britannia (OCC, Britannian albumilista)1 Italia (FIMI)4 Itävalta (Ö3 Austria)  Speak Now / Speak Now (Taylor’s Version)1 Itävalta (Ö3 Austria)   Speak Now (Taylor’s Version)17 Japani (Oricon)11 Kanada (Canadian Albums Chart)1 Kreikka (IFPI)  (Speak Now / Speak Now (Taylor’s Version)1 Liettua (AGATA) AGATA. Viitattu 21.8.2024. (liettuaksi)10 Norja (VG-lista) 2 Portugali (AFP)  (Speak Now / Speak Now (Taylor’s Version)1 Portugali (AFP)   (Speak Now (Taylor’s Version)68 Puola (ZPAV)3 Ranska (SNEP)26 Ruotsi (Sverigetopplistan) 1 Saksa (Gfk)  Speak Now / Speak Now (Taylor’s Version)2 Saksa (Gfk) Offizielle Deutsche Charts. Viitattu 30.3.2025. (saksaksi)   Speak Now (Taylor’s Version)35 Skotlanti (OCC)1 Slovakia (ČNS IFPI) Ifpicr.cz, 7/2024. IFPI.3 Suomi (Suomen virallinen lista)6 Sveitsi (Hitparade)  (Speak Now / Speak Now (Taylor’s Version)17 Tanska (Hitlisten)6 Tsekki (ČNS IFPI) Ifpicr.cz, 7/2024. IFPI.3 Unkari (Mahasz)1 Uusi-Seelanti (Recorded Music NZ)1 Yhdysvallat (Billboard 200)1

2025Maa ja listaKorkein sija Kroatia (HDU) Top-lista.hr, 1/2025. HDU. Arkistoitu. Viitattu 9.3.2025. (kroatiaksi)13

Vuoden lopun listat
2023Maa ja listaKorkein sija Alankomaat (Album Top 100)40 Australia (ARIA Charts)7 Belgia, Flanderi (Ultratop)27 Belgia, Vallonia (Ultratop)164 Espanja (PROMUSICAE)39 Iso-Britannia (Britannian albumilista)24 Itävalta (Ö3 Austria Top 40)  Speak Now / Speak Now (Taylor’s Version) 1 Kanada (Canadian Albums Chart)22 Ranska (SNEP)123 Saksa (Gfk)  Speak Now / Speak Now (Taylor’s Version)32 Sveitsi (Hitparade)63 Unkari (Mahasz) Slagerlistak. Viitattu 9.3.2025. (unkariksi)52 Uusi-Seelanti (Recorded Music NZ)End of Year Top 50 Albums 2023 Aotearoa Music Charts, 31.12.2023. Viitattu 9.3.2025.19 Yhdysvallat (Billboard 200)Charts - Billboard 200 Albums 2023 Billboard. Arkistoitu. Viitattu 9.3.2025.11 Yhdysvallat (Billboard, countryalbumit)Year-End Charts - Top Country Albums 2022 Billboard. Arkistoitu. Viitattu 5.3.2025.4

2024Maa ja listaKorkein sija Australia (ARIA Charts)ARIA Top 50 Albums for 2024 ARIA Charts. Australian Recording Industry Association. Viitattu 9.3.2025.39 Australia (ARIA Charts, countryalbumit)ARIA Top 50 Country Albums for 2024 ARIA Charts. Australian Recording Industry Association. Viitattu 9.3.2025.7 Belgia, Flanderi (Ultratop)Jaaroverzichten 2024 Ultratop. Flanders. Viitattu 9.3.2025. (hollanniksi)70 Espanja (PROMUSICAE)Top 100 Álbumes 2024 El Portal de Musica. Viitattu 9.3.2025. (espanjaksi)72 Iso-Britannia (Britannian albumilista)End of Year Album Chart 2024 Official Charts. Viitattu 9.3.2025.88 Portugali (AFP)TOP AFP/AUDIOGEST - Semanas 01 a 52 de 2024 Audiogest, 1/2024. Gfk. Viitattu 9.3.2025.170 Uusi-Seelanti (Recorded Music NZ)[https://aotearoamusiccharts.co.nz/archive/annual-albums/2024-12-31 
End of Year Top 50 Albums 2024] Aotearoa Music Charts, 31.12.2023. Viitattu 9.3.2025.39 Yhdysvallat (Billboard 200)Year-End Charts - Billboard 200 Albums Billboard. Arkistoitu. Viitattu 9.3.2025.28 Yhdysvallat (Billboard, countryalbumit)Year-End Charts - Top Country Albums 2022 Billboard. Arkistoitu. Viitattu 5.3.2025.6

 Myyntipalkinnot 
ValtioSertifikaattiMyöntäjä Australia15px platinaaAustralian Recording Industry Association Espanja15px kultaaProductores de Música de España Puola15px kultaaZwiązek Producentów Audio Video Iso-Britannia15px kultaaBritish Phonographic Industry Tanska15px kultaaIFPI Danmark Uusi-Seelanti15px platinaaRecorded Music NZ

Huomioita

Lähteet

Aiheesta muualla
 Speak Now (Taylor’s Version) Discogs-sivustolla 

Luokka:Taylor Swiftin albumit
Luokka:Vuoden 2023 albumit
Luokka:Jack Antonoffin tuottamat albumit
Luokka:Aaron Dessnerin tuottamat albumit